I 2015 etablerte Ljøgodt en filial til Nordnorsk Kunstmuseum under navnet Kunsthall Svalbard, i Longyearbyen på Svalbard. Kunsthall Svalbard har siden skiftet navn til Nordover og regnes som verdens nordligeste kunstinstitusjon. I 2017 ble Ljøgodt oppnevnt av Kulturdepartementet til styremedlem i Stiftelsen Norsk Folkemuseum. Han har også vært styremedlem i Bogstad gård, Trondheim Kunsthall og Sparebank1 Nord-Norges Kunststiftelse.